32005R0379
L 059/16
JURNALUL OFÍCIAL AL UNIUNII EUROPENE
REGULAMENTUL (CE) NR. 379/2005 AL COMISIEI
din 4 martie 2005
de modificare a Regulamentului (CE) nr. 1168/1999 de stabilire a standardului de comercializare pentru prune
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), în special articolul 2 alineatul (2),
întrucât:
(1)
Regulamentul (CE) nr. 537/2004 al Comisiei din 23 martie 2004 de adaptare a mai multor regulamente privind piața fructelor și legumelor proaspete ca urmare a aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei la Uniunea Europeană (2), adaugă mai multe soiuri la lista neexhaustivă de soiuri de Prunus domestica cu fructe mari, înlocuind apendicele la anexa la Regulamentul (CE) nr. 1168/1999 al Comisiei (3). Cu toate acestea, noul apendice nu conține lista neexhaustivă de soiuri de Prunus salicina cu fructe mari, pe care o conținea înainte de modificare, ca urmare a recomandării Comisiei Economice pentru Europa a Națiunilor Unite de a se deosebi soiurile de Prunus domestica de cele de Prunus salicina. Lista respectivă trebuie restabilită, din motive de transparență pe piața mondială.
(2)
Regulamentul (CE) nr. 1168/1999 trebuie modificat în consecință.
(3)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Apendicele la anexa la Regulamentul (CE) nr. 1168/1999 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 martie 2005.